เอาอีกแล้ว! BEC มีบิ๊กล็อตวันนี้มูลค่ากว่า 3 พันลบ.
เอาอีกแล้ว! BEC มีบิ๊กล็อตวันนี้มูลค่ากว่า 3 พันลบ.
15 ธ.ค. 2558

ผู้สื่อข่าวรายงานว่า บริษัท บีอีซี เวิลด์ จำกัด (มหาชน) หรือ BEC มีบิ๊กล๊อตวันนี้ (15 ธ.ค.) จำนวน 3 รายการ ปริมาณ 108,946,250 หุ้น มูลค่า 3.49 พันล้านบาท ราคาเฉลี่ย 32 บาท ซึ่งเป็นราคาต่ำกว่ากระดาน โดยวันนี้ราคาหุ้นปิดตลาดอยู่ที่ 32.25 บาท ลบ 0.75 บาท หรือ 2.27% ราคาสูงสุด 33.25 บาท ราคาต่ำสุด 31.50 บาทมูลค่าซื้อขายที่ 3.53 พันล้านบาท 
อนึ่งวานนี้ (14 ธ.ค.) BEC มีบิ๊กล็อตจำนวน 2 รายการ ปริมาณ 58,787,500 หุ้น มูลค่า 1.88 พันล้านบาท ราคาเฉลี่ย 32 บาท ซึ่งเป็นราคาต่ำกว่ากระดาน โดยวันนี้ราคาหุ้นปิดตลาดวันที่ 14 ธ.ค.58 อยู่ที่ 33 บาท ลบ 2.75 บาท หรือ 7.69% ราคาสูงสุด 33.25 บาท ราคาต่ำสุด 32.50 บาทมูลค่าซื้อขายที่ 1.94 พันล้านบาท 